google/wiki40b huggingface dataset:
Žuklijų I piliakalnis

Piliakalnis

Piliakalnis įrengtas Vilkokšnio ežero šiauriniame krante esančioje atskiroje kalvoje. Aikštelė ovali, pailga šiaurės – pietų kryptimi, 20x12 m dydžio. Ją žiedu juosia 1,5 m aukščio pietuose ir 3 m aukščio šiaurėje, 9-15 m pločio pylimas. Šiaurinėje papėdėje iškastas 26 m pločio, 2 m gylio griovys. Šlaitai statūs, 5-8 m aukščio.
Piliakalnis dirvonuoja.
Šiaurinėje papėdėje, 0,5 ha plote yra papėdės gyvenvietė.

Aplinkiniai piliakalniai

Aukštadvario piliakalnis 12 kmStrėvos piliakalnis 9 kmTrakų piliakalnis 22 kmMirgelių piliakalnis 8 km
Žuklijų II piliakalnis 0,1 kmTurgelių piliakalnis 52 kmVoniškių piliakalnis 14 km
Einoronių piliakalnis 20 kmKrūminių piliakalnis 26 km
Girežerio piliakalnis 32 kmKiaulėkų piliakalnis 25 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Sokulkos krašto muziejus

Sokulkos krašto muziejus (lenk. Muzeum Ziemi Sokólskiej) - muziejus esantis Sokulkos miesto centre 1770 m. Lietuvos dvaro paiždininkio Antano Tyzenhauzo pastatytame name. Iki 1980 m. pastate veikė prekybos rūmai, kurie vėliau buvo perleisti už miesto kultūrą atsakingoms įstaigoms. Muziejuje eksponuojama krašto etnografija, istorija ir kraštui būdinga totorių kultūra. Per 20 muziejaus gyvavimo metų buvo surinkta apie 2000 eksponatų. 2004 m. muziejus buvo restauruotas.
Kraslavos savivaldybė

Istorija

Savivaldybė sudaryta 2009 m. reformos metu iš Kraslavos rajono dalies.
Bahavalnagaras

Istorija

1690–1955 m. miestas priklausė Bahavalpūro kunigaikštystei.
Dodge Magnum

1978-1979

Pirmos kartos Dodge Magnum buvo gaminamas JAV ir Kanados rinkoms tarp 1978 ir 1979 metų. Magnum buvo perdaryta Chrysler Cordoba versija. Automobilis pakeitė Dodge Charger. Tai buvo paskutinis automobilis, kuris naudojo ilgai gaminta Chrysler B platforma. Automobilio bazinis variklis buvo 318 in³ V8 su Lean Burn, bet buvo galima pasirinkti 360 ir 400 V8 su dvieju ir keturių barelių Karbiuratoriais. Automobilis svėrė kiek mažiau nei 1 770 kg (3,900 lbs). 400 variklio buvo atsisakyta 1979 metais nes Chrysler sustabdė big-block V-8 gamyba serijiniose automobiliuose 1978 metų pabaigoje. 1978 metais automobilis buvo pradėtas naudoti NASCAR lenktynėse, jis buvo naudojamas iki 1981 metų, kai NASCAR perėjo prie mažesnių automobilių kėbulų.

2005-2008

Dodge Magnum vardas buvo prikeltas 2004 metais. Automobilis buvo pristatytas kaip 2005 metų universalas ant Chrysler LX platformos. Tai yra pirmas Dodge universalas po to kai buvo atsisakyta Dodge Colt universalo verdijos 1991 metais, tai taip pat yra pirmas didelės klasės amerikietiškas universalas po to kai buvo sustabdyta Chevrolet Caprice/Buick Roadmaster gamyba 1996 metais. Magnum ištiesų yra Chrysler 300 universalo versija su smulkiais kosmetiniais pakeitimais.
Naujame Magnum galima pasirinkti tarp keturių variklių: SE su 190 AG 2,7 l LH V6, SXT su 250 AG 3,5 l V6, RT su nauju 5,7 l Hemi V8 ir SRT-8 su 425 AG 6,1 l Hemi varikliu. Automobilį galima isigyti ir su visais varomais ratais, kurie yra galimi SXT ir RT versijose. Visais ratais varomi SXT ir RT parduodami su 5-pavarų automatine transmisija, tuo tarpu kai visos kitos versijos su 4-pavarų automatine. Magnum pakliuvo į Car and Driver žurnalo 10 geriausių 2005 metams sąrašą.
Kaip ir Chrysler 300, naujasis Magnum yra sėkmingai parduodamas. Jis nesunkiai pardavimuskaičiumi aplenkė prieš jį buvusį Dodge Intrepid. Dodge paskelbė savo planus gaminti Magnum policijos varianta, kuris galėtu konkuruoti su Ford Crown Victoria. Automobilis turėtu SXT versijos V6 kaip bazinį ir Hemi kaip pasirenkamą variklį.

SRT-8

2005 metais buvo pristatyta SRT-8 versija, kuri buvo skirta 2006 metams. Kaip ir Chrysler 300 ji naudoja 6,1 litro Hemi V8 variklį turintį 425 AG (317 kW). SRT-8 debiutavo 2005 metų Los Andželo automobilių parodoje.

2008

Automobilis buvo atnaujintas 2008 metams. Automobilio išvaizda tapo sportiškesnė, bei agresyvenė. Magnum tapo labiau panašus į Dodge Charger, nei į Chrysler 300.
Šeduviškės piliakalnis

Piliakalnis

Piliakalnis įrengtas atskiroje kalvoje, juosiamoje pelkės (dabar dalinai melioruotos). Viršus apvalus, 45 m skersmens, aukštesne pietine dalimi. Viduryje yra 20 m skersmens, iki 1,5 m gylio natūralus įdubimas, kuris greičiausiai ir yra aikštelė. Šlaitai nuolaidūs ar vidutinio statumo, 3-9 m aukščio.
Piliakalnis apardytas lapių olų. Ant jo augę medžiai nukirsti.

Aplinkiniai piliakalniai

Kalniškių piliakalnis (Vaiguva) 19 km
Papilalio piliakalnis 22 kmPuikiškės piliakalnis 18 km
Burbaičių piliakalnis 12 kmNormančių piliakalnis 28 km
Papušinio piliakalnis 7,5 kmPlūsčių piliakalnis 22 km
Papilių piliakalnis 17 kmPagryžuvio piliakalnis 10 km
Tytuvėnų piliakalnis 13 kmGaučiškės piliakalnis 5 km
Pabalčių piliakalnis 20 kmLyduvėnų piliakalnis 10 km
Galkaičių piliakalnis 20 kmBulavėnų piliakalnis 4 km
Šiaulelių piliakalnis 15 km
Mokyklinė girininkija

Mokyklinė girininkija – ugdymo ir švietimo organizacijos tipas miškų ūkyje; girininkija.

Lietuvos TRS

Mokyklinės girininkijos buvo steigiamos skiepyti mokiniams meilę gamtai ir mokyti ją tausoti, plėsti ir gilinti biologijos, botanikos, miškininkystės ir kitų gamtos mokslų žinias (LTSR MK 15 str. 1 d.).
Mokyklinės girininkijos padėdavo įmonėms, organizacijoms ir įstaigoms, tvarkančioms miškų ūkį, įgyvendinti miškų apsaugos priemones, sodinti ir sėti miškus, auginti sodmenis, prižiūrėti jaunuolynus, rinkti vaistažoles, grybus, uogas, medžių ir krūmų sėklas, ruošti pašarines žoles, globoti ir maitinti laukinius gyvūnus ir paukščius.
Mokyklinių girininkijų nuostatus tvirtino Lietuvos TSR miškų ūkio ir miško pramonės ministerija.
Vištyčio akmuo

Vištyčio akmuo – masyvus riedulys Vilkaviškio rajone, Vištyčio seniūnijoje, Nebūtkiemio kaime, Vištyčio regioniniame parke, prie pat krašto kelio  186  Kybartai–Vištytis . Akmuo 1964 m. paskelbtas archeologijos ir gamtos paminklu.

Apie akmenį

Tai šeštas pagal dydį riedulys Lietuvoje. Riedulio matmenys (virš žemės paviršiaus esančios dalies): aukštis – 4,01; ilgis – 7,1; plotis – 4,74; didžiausia horizontali apimtis – 16,86 m. Akmens viršuje yra įdubimas, vadinamas „velnio pėda“. Akmuo yra ant nedidelės kalvelės.

Istorija

Senovėje šis akmuo buvęs maldų aukuru. XVIII a. Vištyčio bažnyčios dokumentuose minimas kaip Švenčiausiosios Trejybės akmuo. XIX a. prie akmens vykdavo procesijos, akmuo vietinių labai gerbtas. Vėliau vokiečiai bandė akmenį susprogdinti ir panaudoti statybų reikmėms, bet nuskėlė tik nedidelę jo dalį.
Apie akmenį pasakojama daug legendų. Viena jų byloja, kad ant akmens sėdėjęs velnias ir verkęs. Akmens įdubose susikaupęs vanduo – tai „velnio ašaros“, padedančios išgydyti sergantįjį. Pasak kitos legendos, velnias užpykęs norėjo sugriauti Vištyčio bažnyčią. Jis nešėsi tam didelį akmenį, bet dvyliktą valandą sugiedojęs gaidys ir jam tekę akmenį mesti. Kad nesumaišytų su kitais akmenimis, šį pažymėjęs savo pėda, bet vėliau savo užmojį pamiršęs.
Respublikos varpai

Respublikos varpai – laikraštis, ėjęs nuo 1994 m. sausio 14 d. iki 2006 m. Kaune.

Istorija

Steigėja ir leidėja Lietuvos Respublikonų partijos centro taryba. Ėjo 4 kartus per metus. Tiražas 1000 egz.
Vyriausiasis redaktorius Kazimieras Petraitis.
Algė Regina Jankevičienė

Biografija

1940–1941 m. mokėsi Kauno J. Damijonaičio pradžios mokykloje, 1944–1949 m. Kauno 2-ojoje mergaičių gimnazijoje. 1949–1955 m. Kauno politechnikos instituto Statybos fakultete studijavo architektūros specialybę.
1955–1956 m. Kauno tarprajoninio architektūros reikalų skyriaus architektė. Nuo 1956 m. dirbo Lietuvos architektūros ir statybos mokslinio tyrimo institute (nuo 1991 m. KTU Architektūros ir statybos institutas): 1966–1975 m. mokslinė sekretorė, nuo 1975 m. architektūros istorijos sektoriaus vedėja.  1963 m. architektūros mokslų kandidatė.  1997–2003 m. dirbo ir Kultūros ir meno institute (nuo 2002 m. Kultūros, filosofijos ir meno institutas) Vilniuje. 2000 m. habilituota humanitarinių mokslų daktarė. Palaidota Petrašiūnų kapinėse.

Mokslinė veikla

Mokslinių tyrimų sritys: Lietuvos gotikinė architektūra, neogotika, neoromanika, mediniai sakraliniai pastatai.  Penkiose autorinėse ir dviejose bendraautorinėse knygose sukaupta ir apibendrinta medžiaga apie 265 bažnyčias, 220 varpinių ir 100 koplyčių. Ištirti jų pastatai, muziejuose ir archyvuose išstudijuoti istorijos šaltiniai, duomenys lyginti su kitų šalių medinės sakralinės architektūros tyrimais. Tyrinėti istorinės Lietuvos Didžiosios Kunigaikštystės teritorijos katalikų, stačiatikių, musulmonų bei judėjų sakraliniai objektai. Iš pradžių originalios publikacijos apie vakarietišką baltarusiškų žemių gotiką kėlė audringą konservatyvių kaimyninės šalies mokslininkų reakciją: jie vis dar laikėsi sovietinio požiūrio į Rusios kultūros įtaką.
Bruno Konrad

Biografija

Gimė 1930 m. gruodžio 13 d. Kaune. Po II pasaulinio karo trumpai mokėsi būti plakatų gamintoju, 1954-1957 m. mokėsi Dresdeno statybininkų ir darbininkų fakultete. 1957-1962 m. studijavo grafiką Dresdeno aukštojoje meno mokykloje. 1962 m. gavo Max Pechstein prizą už savo darbus. Nuo 1965 m. dėstė grafiką savo buvusioje mokykloje, 1985 m. tapo profesoriumi. 1994 m. išėjęs į pensiją apsigyveno Hiokendorfe, kur ir mirė 2007 m. kovo 25 d., palaidotas Dresdene.
Stefano Kunčevas

Karjera

Nuo 2019 m. birželio atstovauja FK Atlantas. Debiutavo rungtynėse prieš FK Sūduva. Šiose rungtynėse prasileido 4 įvarčius.
Povilas Dėdelė

Povilas Dėdelė (1894 m. Ukmergės apskrities Belazariškėse – 1967 m.) – Lietuvos statybininkas, pastatęs Kauno sporto halę ir kitus žinomus šalies pastatus.

Biografija

Baigęs Kauno karo mokyklą nuo 1927 m. dirbo statybų rangovu. Dalyvavo tiesiant Žemaičių plentą, statant Babtų tiltą, Kauno VI gimnaziją Šančiuose ir kitus objektus. 1938 m. laimėjo Kauno sporto halės statybos konkursą. Tai buvo nelengva užduotis – reikėjo ne tik greitai pastatyti sporto pastatą, bet ir surasti statybinių medžiagų tiekėjus. P.Dėdelė pats asmeniškai ieškojo plieno halės laikančių konstrukcijų gamybai. Tuo tikslu jis lankėsi Čekoslovaikijoje ir Lenkijoje. Pastarosios šalies Katovicų gamykla sutiko per vieną mėnesį pateikti į Kauną reikalingą plieną.
Halės statyba prasidėjo žiemą – 1938 m. gruodžio 4 d. Darbai buvo vykdomi pagal inžinieriaus Anatolijaus Rozenbliumo projektą, pačioje statybvietėje darbininkams vadovavo Povilas Dėdelė ir Klemensas Brunis. Pamatai buvo klojami spiginant – 20° šalčiui. Kad konstrukcijos neperšaltų, po išliejimo pamatai buvo šildomi specialiais įrengimais. Po to sekė plieninių arkų gamyba ir montavimas. Visam halės pastatui buvo buvo sunaudota: 25 vagonai cemento, apie 160 000 plytų ir 20 vagonų plieno. Pastoviai dirbo 260–300 darbininkų. Visa statyba, kartu su projektavimo darbais, kainavo apie 400 000 litų. 1939 m. gegužės 15 d. Kauno sporto halėje jau galėjo krepšininkai treniruotis, o po savaitės joje prasidėjo Trečiasis Europos vyrų krepšinio čempionatas.
Sveiki, pone prezidente!

Turinys

Italijoje – politinė krizė, nes parlamentas niekaip negali išrinkti prezidento. Galiausiai nusivylę politikai protestuodami balsuoja už valstybės įkūrėją Dž. Garibaldį, tačiau paaiškėja, kad šalyje iš tiesų gyvena 4 žmonės su tokiu vardu ir pavarde, vadinasi, vienas jų tapo prezidentu. Trys įtakingi politikai išsirenka vieną iš kandidatų, kalnuose gyvenantį žveją Pepo, ir nuvyksta pas jį, norėdami pranešti naujieną ir pasiūlyti atsisakyti posto. Atvežtas į Romą, Pepo su viskuo sutinka, tačiau pamatęs politikos užkulisius, nusprendžia, kad neatsisakys posto, o pamėgins valdyti šalį. Kyla sumaištis, tačiau nuoširdus ir sąžiningas žvejys netrunka užkariauti ne tik žmonių, bet ir kitų šalių vadovų simpatijas. Nepatenkinti politikai niekaip negali rasti kompromituojančios medžiagos, todėl galiausiai ją dirbtinai sukuria...
Ričmondas (Kanada)

Istorija

Ričmondas įkurtas XIX a. antojoje pusėje. Miesto statusą gavo 1990 m.
Mongolijos futbolo varžybos 2018 m.

Mongolijos futbolo taurė

<...>
KKS Lech Poznań

Istorija

Klubo aukščiausi pasiekimai pasiekti XX a. 9-10 dešimtmečiais. 2006 m. prie klubo prijungtas Amica Wronki klubas.
Ruandos vėliava

Ruandos vėliava buvo įteisinta 2001 metų spalio 25 dieną.
Vėliavos pagrindą sudaro trijų spalvų trispalvė, kurios dvi juostos yra vienodo formato, užimančios pusė visos vėliavos ploto. Likusi viršutinė juosta užima kitą pusę vėliavos.
Ruandos respublikos vėliavoje vyrauja trys spalvos: mėlyna, užimanti pusę vėliavos, bei geltona ir žalia spalvos. Vėliavos mėlyno fono dešiniajame kampe vyrauja saulės simbolis, kuris dominuoja tik nedaugelyje šalių. Šioje vėliavoje žydra spalva simbolizuoja taiką ir laimę šioje karo, nepritekliaus bei genocido išsekintoje šalyje, geltona spalva simbolizuopja ekonomikos progresą, kuris labai reikalingas šiai vienai skurdžiausių bei mažai gamtinių resusrsų turinčiam kraštui, žalia – viltį kada nors šiai šaliai tapti turtingai. Saulės simbolis – taiką ir vienybę tarp Ruandos tautų, kurių santykiai praeityje atnešė vien negandas ir nuoskaudas.
Aitana FC

Istorija

Klubas įkurtas 1981 m. Antroje pakopoje 2019 m. liko antroje vietoje, kuri suteikė galimybę kilti į elito pirmenybes.
Pranciškus Aleknavičius

Pranciškus Aleknavičius (g. 1946 m. liepos 11 d. Laukintukų k., Alytaus r.) – muzikos mokytojas ir chorvedys.

Biografija

Baigęs Miroslavo vidurinę mokyklą, 1964–1965 m. prie Alytaus kultūros rūmų lankė metinius chorvedžių kursus (diriguoti mokė A. Indrulis). 1965–1969 m. muziką studijavo Vilniaus valstybiniame pedagoginiame institute (diriguoti mokė V. Ūselis).
1969–1970 m. muzikos ir dainavimo mokytojas Varėnos vidurinėje mokykloje, vaikų ir vyresniųjų klasių merginų choro vadovas. 1970–1992 m. Utenos vaikų muzikos mokyklos mokytojas, vienus metus mokytojavo pagalbinėje internatinėje mokykloje ir vadovavo vaikų chorui. 1971–1972 m. Utenos 2-osios vidurinės mokyklos muzikos mokytojas, vaikų ir vyresniųjų klasių merginų choro vadovas. 1972–1988 m. Utenos 4-osios vidurinės mokyklos muzikos ir dainavimo mokytojas, keletą metų vadovavo vyresniųjų klasių moksleivių mišriajam chorui, surengė koncertų Utenos ir gretimuose rajonuose.
1972–1977 m. buvo Utenos vyrų choro „Aukštaičiai“ chormeisteris ir dirigentas. 1983–1992 m. su žmona vadovavo Utenos rajono švietimo darbuotojų mišriajam chorui, kurį parengė 1985 ir 1990 m. Lietuvos dainų šventėms Vilniuje, 1987 m. respublikiniame chorų konkurse „Dainuoja darbo Lietuva" šis choras Radviliškyje laimėjo pirmąją vietą, nemažai koncertavo Lietuvoje, dainavo ir Latvijoje.
Nuo 1992 m. P. Aleknavičius Utenos katalikiškos dvasios „Saulės" vidurinės mokyklos direktoriaus pavaduotojas ugdymo reikalams, nuo 1995 m. direktorius, dėsto muziką ir dainavimą, vadovauja vaikų chorui, kuris gieda bažnyčioje šv. Mišių metu. 1994 m. jam suteikta muzikos mokytojo metodininko kvalifikacijos kategorija.

Šaltinis

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999. Informacijos publikavimui gautas žodinis autoriaus leidimas.
Klaipėdos Gubojos mokykla

Istorija

Įsteigta 1979 m. rugsėjo 1 d. LSSR švietimo ir mokslo ministro įsakymu Nr. 86. 1979 m. rudenį pietiniame miesto pakraštyje duris atvėrė Klaipėdos 1-oji pagalbinė internatinė mokykla. Atkūrus Lietuvos valstybę, vadinta Klaipėdos 1-ąja specialiąja internatine mokykla, nuo 2006 m. Klaipėdos 1-ąja specialiąja mokykla.
Nuo mokyklos įkūrimo pradžios mokėsi tik nežymią negalią turintys vaikai. 1992 m. įsteigtos lavinamosios klasės vaikams su vidutine ir žymia protine negalia. 2002 m. atidaryta specialioji (lavinamoji) darbinio ugdymo klasė. Nuo 2012 m. vadinosi „Gubojos“ mokykla. 2013 m. rugpjūčio 30 d. prijungta prie „Medeinės“ mokyklos.
Jerzy Turonek

Biografija

Gimė 1929 m. balandžio 26 d. Dūkšte, žymaus baltarusių gydytojo ir politiko Bronislovo Turoneko šeimoje. 1952 m. baigė Varšuvos ekonomikos mokyklą. Baigęs mokslus dirbo Lenkijos prekybos rūmuose, vėliau Jungtinių Tautų Europos ekonominėje komisijoje Ženevoje. Pabaigęs studijas taip pat pradėjo vykdyti istorinius tyrimus apie baltarusių tautos nacionalinį judėjimą XX a. pradžioje, taip pat Lenkijos ir Baltarusijos santykius bei katalikų bažnyčios istoriją. 1986 m. apsigynė daktaro laipsnį apie Baltarusijos istoriją nacių okupacijos metu.
Šiaurės Osetija

Geografija

Respublika įsikūrusi Didžiojo Kaukazo šiauriniame šlaite. Einant į šiaurę paviršius leidžiasi žemyn. Aukščiausia viršukalnė – Kazbekas (5033 m). Klimatas žemyninis. Vidutinė sausio mėnesio temperatūra -4 °C, liepos mėnesio +20-23 °C. Vidutinis metinis kritulių kiekis 450–800 mm. Svarbiausia upė – Terekas (su intakais – Ardonu, Uruchu, Fiagdonu). Pašlaitėse auga plačialapių miškai, sudaryti iš bukų, ąžuolų, skroblų. Aukštikalnėse plyti subalpinės ir alpinės pievos, įdubose – mišrieji miškai. Įsteigtas Šiaurės Osetijos draustinis.
Sūduvos kraštas

Sūduvos kraštas – Marijampolės miesto ir rajono laikraštis, leistas nuo 1996 m. rugpjūčio 19 d. Marijampolėje, Gedimino g. 1.

Istorija

Leistas du kartus per savaitę. Iki 1996 m. spalio 4 d. buvo savaitraštis. Įsteigė ir leido UAB „Regionas“. Tiražas 1996 m. – 4600 egz., 1997 m. – 1700 egz. „Sūduvos kraštą“ pakeitė nemokamas „Miesto laikraštis“, tiražas 20 000 egz.
Redaktorius Vytautas Žemaitis.
Mano mylimas prieše

Serialo tema

Serialas prasideda Tomo brolio žūtimi. Augustas nusižudė, nes jį paliko jo mergina Milda, kilusi iš garsios šeimos. Tomas nori atkeršyti jo brolį “nužudžiusiai“ merginai. Tačiau atvykęs į garsiąją viešbučio savininko šeimą Tomas įsimylį vieną iš įvaikintų dukrų – Miglę. Kaip viskas klostytis lieka neaišku. Ar Tomas pasirinks kerštą, ar meilę?
Antrasis serialo sezonas neatsitiktinai pristatytas Grybų dvaro arklidėse, nuostabioje vietoje, į kurį persikels nemažai serialo veiksmo. Čia, žirgų, gamtos ir grožio apsuptyje, suksis dar galingesni aistrų verpetai. Turtingas žirgyno savininkas Ignas (akt. Jurgis Domaševičius) bandys suvilioti gražiąją veterinarijos gydytoją Miglę (akt. Vilija Matačiūnaitė) ir išskirti ją su savo teisėtu vyru Tomu (akt. Vaidotas Valiukevičius - Milanno).Įsimylėjusi jaunuolių pora - Tomas su Migle švenčia savo antrąsias vestuvių metines ir rengiasi ilgam bei laimingam gyvenimui. Tačiau tarp poros artimųjų atsiras norinčių kuo greičiau suardyti šią meilės idilę...
Negarbos kapinynas

Kapinynas

Įrengtas į pietus nuo Negarbos piliakalnio esančios aukštumos šiauriniame pakraštyje, pakilumoje, nežymiu įdubimu iš pietų ir vakarų pusės atsiskiriančioje nuo pagrindinio aukštumos masyvo. Palei šiaurinį pakraštį teka bevardis upelis (dešinysis Tenžės intakas). Teritorija ariama.
Teritorijos plotas – 2,45 ha.
0,1 km į šiaurę yra Negarbos piliakalnis su papėdės gyvenviete, 0,78 km į šiaurės rytus – Senkų kapinynas, 0,72 km į pietryčius – Senkų senovės žemdirbystės vieta, 1,17 km į pietryčius-pietus – Ankštakių-Senkų kapinynas.

Tyrimai

2008 m. kapinyną išaiškino, 2009 m. žvalgė Gytis Grižas (Lietuvos nacionalinis muziejus), 2012 m. – Arūnas Strazdas (Kultūros paveldo centras).
Rasta 73 pavieniai radiniai – 9 geležinių kirvių ir 5 įmovinių ietigalių dalių, 17 Romos imperijos monetų, 8 žalvarinių antkaklių fragmentai, 8 apyrankės, 7 segės, 3 smeigtukų dalys, lydinio fragmentas, patekę iš suardytų kapų. Dauguma radinių datuojama II – IV a., kiti – X – XI a. ir XIV a.
Radinius saugo Lietuvos nacionalinis muziejus.
2013 m. įrašytas į kultūros vertybių registrą kaip regioninio reikšmingumo lygmens registrinis kultūros paveldo objektas.
Isidore Epstein

Biografija

Gimė 1894 m. Kaune. Jaunystėje mokėsi Bratislavos ješivoje, taip pat Paryžiuje pas Prancūzijos rabiną Rabbi Zadoc Kahn. Labiausiai žinomas kaip Babiloniškojo Talmudo vertėjas į anglų kalbą 1935-1952 m. Parašė daug įvairių knygų ir straipsnių judaizmo tematika. Mirė 1962 m. Londone.
Dardl Doras

Dardl Doras (angl. Durdle Door) – natūrali klintinė arka Juros periodo krante netoli Lalvorto Dorsete, Anglijoje. Pavadinimas Dardl atsirado iš senosios anglų kalbos žodžio „thirl“, kuris reiškia gręžti arba grąžtas.
Girlicious (albumas)

Albumo reklamavimas

Kad išreklamuotų albumą, „Girlicious“ atliko „Like Me“ „MuchMusic Video Awards“ apdovanojimuose 2008 m. birželio 15 d. Grupė taip pat kartu keliavo su „Backstreet Boys“ jų „Unbreakable Tour“ ture, kuris prasidėjo tų pačių metų liepos 30 d. Kanadoje.
2008 m. liepos 31 d. „Pussycat Dolls“ pranešė, jog, kai pristatys savo antrąjį studijinį albumą „Doll Domination“, „Girlicious“ ir „Ne-Yo“ kartu su grupe leisis į pasaulinį turą, kuris turėtų prasidėti 2009 metų kovą.
2008 m. rugpjūčio 6 d. „Girlicious“ atliko 5 dainas iš albumo laidoje „Live @ Much“: „Baby Doll“, „Here I Am“, „Liar Liar“ ir singlus „Like Me“ & „Stupid Shit“.

Pasisekimas topuose

2008 m. rugpjūčio 12 d. albumas debiutavo #2 Kanados iTunes albumų topo vietoje, o vėliau pasiekė #1, taip pat pasiekė #1 Kanados iTunes hiphopo/repo albumų tope. „Girlicious“ debiutavo #2 vietoje Kanados oficialiame albumų tope, buvo parduota daugiau nei 20 000 albumo kopijų, o dabar yra parduota iki 35 000.

Prodiuseriai

„Girlicious“ dirbo su daug žymių prodiuserių, tokių kaip: Ron Fair, The Runners, Jazze Pha, Dre & Vidal, Stefanie Ridel, Jonathan Rotem, Rico Love, Esther Dean, Mischke, Madd Scientist, Kadis & Sean, The Bank, Mike Adrienna, Malkia „Milky“ Thumbi, Beau Dozier ir Marsha Ambrosius. Robin Antin ir Ron Fair yra vykdantieji albumo prodiuseriai.
Pierluigi Collina

Biografija

1984 m. universitete baigė ekonomiką.
Paauglystėje žaidė futbolą gynėjo pozicijoje, bet vėliau buvo įkalbintas tapti teisėju. 3 metus teisėjavo regioninėje lygoje, atliko privalomąją karinę tarnybą. 1988 m. padėjo teisėjauti trečiojoje Italijos lygoje. Maždaug tuo metu Kolina nupliko, taip įgijo „grėsmingą“ išvaizdą ir buvo pramintas „Kojaku“ (pagal vieno JAV kriminalinio serialo herojų).
Nuo 1991 m. Kolina teisėjavo Serie A. 1995 m. gavo FIFA tarptautinę kategoriją, teisėjavo 5 varžybose 1996 m. Olimpinėse žaidynėse. Šis teisėjas teisėjavo įsimintinam 1999 m. UEFA Čempionų Lygos finalui. Savo laiku Kolina buvo bene žymiausiu pasaulyje futbolo teisėju, įsimenančiu savo išskirtine išvaizda ir griežta teisėjavimo maniera.
Teisėjavo visiems pasaulio ir Europos čempionatams tarp 1998 ir 2004 m., tame tarpe jų atkrintamųjų varžybų etapuose, dažnai ir finaluose. Paskutinis svarbus Kolinos teisėjautas čempionatas – 2004 m. Europos čempionatas. 2005 m. teisėjas pasiekė amžiaus limitą futbolo teisėjams – 45 metus. Paskutinės jo teisėjautos tarptautinės varžybos – Portugalija-Slovakija. Italijos futbolo federacija teisėjų amžiaus limitą perkėlė iki 46 m., kad Kolina dar galėtų teisėjauti Serie A, tačiau teisėjas atsisakė, nes įsivėlė į interesų konfliktą – pasirašė sutartį su Opel bendrove, kuri taip pat buvo ir AC Milan klubo rėmėja.
Baigęs teisėjo karjerą, Kolina prisideda prie rungtynių teisėjavimo konsultavimo, dirba finansų konsultantu.
Parašė autobiografiją Le Mie Regole del Gioco.
Odorheju Sekujeskas

Istorija

Miestas šaltiniuose minimas nuo 1334 m. Odorheju Sekujeskas yra vienas iš Sekejų krašto svarbiausių centrų. Vengrijos karalystės laikais buvo Udvarhejo apskrities centru.
Aras Jonas Lazaravičius

Biografija

Nuo 2008 metų Kauno mokyklos-darželio „Rūtelė“ mokinys. Vaikų ir jaunimo papildomojo ugdymo įstaigos Kauno „Jaunalietuvių sporto organizacijos“ auklėtinis. Treneris Kęstutis Kaunas.